CELEX: 62019CA0403
Language: hr
Date: 2021-02-25 00:00:00
Title: Predmet C-403/19: Presuda Suda (drugo vijeće) od 25. veljače 2021. (zahtjev za prethodnu odluku koji je uputio Conseil d'État – Francuska) – Société Générale SA/Ministre de l'Action et des Comptes publics („Zahtjev za prethodnu odluku – Članak 63. UFEU-a – Slobodno kretanje kapitala – Porez na dobit – Bilateralni ugovori o izbjegavanju dvostrukog oporezivanja – Oporezivanje dividendi koje isplaćuje nerezidentno društvo koje već podliježe porezu u drugoj državi članici – Gornja granica priznatog poreznog kredita – Pravno dvostruko oporezivanje”)

19.4.2021   
            
            
               HR
            
            
               Službeni list Europske unije
            
            
               C 138/4
            
         
      Presuda Suda (drugo vijeće) od 25. veljače 2021. (zahtjev za prethodnu odluku koji je uputio Conseil d'État – Francuska) – Société Générale SA/Ministre de l'Action et des Comptes publics
      (Predmet C-403/19) (1)
      
      („Zahtjev za prethodnu odluku - Članak 63. UFEU-a - Slobodno kretanje kapitala - Porez na dobit - Bilateralni ugovori o izbjegavanju dvostrukog oporezivanja - Oporezivanje dividendi koje isplaćuje nerezidentno društvo koje već podliježe porezu u drugoj državi članici - Gornja granica priznatog poreznog kredita - Pravno dvostruko oporezivanje”)
      (2021/C 138/04)
      Jezik postupka: francuski
      
         Sud koji je uputio zahtjev
      
      Conseil d'État
      
         Stranke glavnog postupka
      
      
         Tužitelj: Société Générale SA
      
         Tuženik: Ministre de l'Action et des Comptes publics
      
         Izreka
      
      Članak 63. UFEU-a treba tumačiti na način da mu se ne protivi propis države članice koji – u okviru sustava nadoknade dvostrukog oporezivanja dividendi koje je primilo društvo koje podliježe porezu na dobit u toj državi članici, čiji je rezident, a kojemu je taj porez naplaćen u drugoj državi članici – priznaje navedenom društvu porezni kredit čija je gornja granica iznos koji bi prva država članica primila da se samo te dividende oporezuju porezom na dobit, bez nadoknađivanja cjelovitog iznosa poreza plaćenog u drugoj državi članici.
      
         (1)  SL C 270, 12. 8. 2019.